Kindt das ist unser schwacheit schult/
Damit hat Gott der Herr gedult/
Wann man den fürsatz nur behelt/
Vnd nicht bleibt ligen wann man felt/
So wil Gott allzeit helffen gern/
Durch sein krafft unser stärck vermehrn/
Es ist und bleibt allzeit getrew/
Hab du nur hertzlich leit und rew/
Vnd steh vom fall bald wieder auf/
Bitt Gott umb sterck im guten lauf/
Dann durchs Gebett man viel außricht/
Sanct Iacob der Apostel spricht:
Darum beth fleißig alle tag/
Vnd wann du fallst ja nicht vertzag/
Erheb dich wieder im gemüth/
Vertraw fest Gottes lieb und güth/
Vnd lern fürsichtig sein hernach/
Alßdann der fall nicht schaden mag.